

JĒKABPILS PILSĒTAS PAŠVALDĪBA

IEPIRKUMU KOMISIJA

Reģistrācijas Nr.90000024205

Brīvības iela 120, Jēkabpils, LV – 5201

Tālrunis 65236777, fakss 65207304, elektroniskais pasts vpa@jekabpils.lv

Jēkabpilī

17.03.2015. Nr.1.2.13.1/037

## Visiem piegādātājiem

Par publisko iepirkumu

ar identifikācijas Nr. JPP 2015/10

Jēkabpils pilsētas pašvaldības iepirkuma komisija ir saņēmusi piegādātāja jautājumus, kas attiecas uz publisko iepirkumu *“Maketēšanas un poligrāfijas pakalpojumu sniegšana Jēkabpils pilsētas pašvaldības Kultūras pārvaldei”*, identifikācijas Nr. JPP 2015/10, izskatījusi tos un sniedz atbildi:

1. Jautājums: Kāds ir pamatojums 50gb. A2 plakātu drukai šajā tehnoloģijā (ofseta druka), ja 50 gb. plakātu izgatavošana citā tehnoloģijā ir ar zemākām izmaksām un līdzvērtīgā kvalitātē?

Atbilde: Diemžēl no jautājuma netop tieši skaidrs par kādu cita veida izgatavošanas tehnoloģiju tiek runāts. Ja drukā uz tintes printera, tad ūdens ietekmē krāsa šķīst, līdz ar to šāda veida druka nebūs piemērota plakātu drukai, ko pārsvarā izvieto ārā.

 Drukai jābūt noturīgai pret ārējās vides iedarbības faktoriem un mehāniskiem bojājumiem. Ja ekvivalents drukas veids spēj nodrošināt tādas prasības, tad drīkst izmantot arī ofseta drukai ekvivalentu drukas veidu.

2. Jautājums: Kādas ir papīra MAXI SATIN tehniskās īpašības, pēc kurām plakātiem, brošūrām, flaieriem ir izvēlēts šis papīrs nepieļaujot ekvivalentu papīru?

Kā arī kādas ir papīra AVANTA CARD kartona tehniskās īpašības, pēc kurām ielūgumiem un bloknotu vākiem ir izvēlēts šis papīrs, nepieļaujot ekvivalentu?

Atbilde: Papīrs MAXI SATIN ir augstas kvalitātes divkārtīgi krītots koksni nesaturošs krītpapīrs, abpusēji pusmatēts, to plaši pielieto reklāmas materiālu, brošūru u.c. poligrāfijas materiālu drukā. Kultūras pārvalde jau vairākus gadus plakātu un brošūru drukai izmanto tieši šo papīru un ir apmierināta ar tā kvalitāti.

Kartons AVANTA CARD ir augstas kvalitātes pārklāts kartons, kura viena puse ir augsti krītota, bet otra - viegli krītota. Šis kartona veids ir speciāli paredzēts atklātņu, ielūgumu un līdzīga formāta poligrāfijas izstrādājumu drukāšanai, jo viena puse labi padodas drukai, savukārt otra puse rakstīšanai ar tintes pildspalvu un apzīmogošanai (tinte neizsmērējas).

 Var piedāvāt MAX SATIN papīru vai ekvivalentu, kā arī AVANTA SARD kartonu vai ekvivalentu, ja tehniskās īpašības un kvalitāte atbilst nosauktajām markām.

3. Jautājums: Brošūrai lūgums precizēt lappušu skaitu un vai tas ir ieskaitot vākus vai bez tiem?

Atbilde: Brošūras lapu skaits ir 6 lapas ieskaitot vākus.

4. Jautājums: Bloknotiem lūgums precizēt pēcapstrādi. Vai bloknotu iesējums ir skavas, līmēta muguriņa vai spirāle?

Vai norādītā druka 4+0, attiecināma uz vākiem vai uz visu bloknotu [t.sk](http://t.sk). iekšlapas?

Atbilde: Bloknotu paredzamais iesējuma veids ir līmēta muguriņa. Norādītā krāsa 4+0 attiecas tikai uz vāka apdruku.

5. Jautājums: Kādi ir ikgadējie minimālie pasūtījuma apjomi visiem tehniskajā specifikācijā minētajiem izstrādājumiem?

Atbilde: Nav pieejama informācija par minimālajiem pasūtījuma apjomiem visiem tehniskajā specifikācijā minētajiem izstrādājumiem.

6. Jautājums: Līguma projektā ir norādīta summa  EUR 4961,00 [t.sk](http://t.sk). PVN, kas tā ir par summu? Vai tā ir paredzamā līgumcena, ja jā, tad par kādiem gada pasūtījuma apjomiem tā ir paredzēta (skatīt iepriekšējo jautājumu)?

Atbilde: Līgumā ir norādīta paredzamā maksimālā līgumcena. Pasūtītājs pēc nepieciešamības pasūta tehniskajā specifikācijā minētos izstrādājumus līdz tiek sasniegta minētā summa vai 12 mēnešu periods (skat. Līguma projekta 8.1.punktu).

Piezīmes: Iepirkuma dokumentācija papildināta ar jaunu nolikuma 5.pielikumu “Tehniskais piedāvājums” formu (iesniegt jaunā redakcijā).

Pielikumā : 5.pielikums “Tehniskais piedāvājums” uz 3 (trīs) lp.

Komisijas priekšsēdētājs V.Savins

Stankevica **65207309**

5.pielikums

TEHNISKAIS PIEDĀVĀJUMS

Publiskajam iepirkumam

***„Maketēšanas un poligrāfijas pakalpojumu sniegšana***

 ***Jēkabpils pilsētas pašvaldības Kultūras pārvaldei”***

*Id.Nr. JPP 2015/10*

1. \_\_\_\_\_\_\_\_\_\_\_\_\_\_\_\_\_\_\_\_\_\_\_*(Pretendenta nosaukums)* ***piedāvājam:***

Veikt maketēšanas un poligrāfijas pakalpojumu sniegšanu Jēkabpils pilsētas pašvaldības Kultūras pārvaldei pēc pieprasījuma (12 mēnešu periodā no iepirkuma līguma noslēgšanas dienas) saskaņā ar Tehnisko specifikāciju:

|  |  |  |  |
| --- | --- | --- | --- |
| NPK | Nosaukums | Apraksts | Pretendenta piedāvājums |
| **1.** | **Plakāts\*** |   |  |
|  | Tirāžas apjoms vienā reizē  | 50gb. | 100gb. | 200gb. |  |
|  | Izgatavošanas tehnoloģija | Ofseta druka |  |
|  | Izmērs | A2, B2 |  |
|  | Papīrs | MAXI SATIN, krītots, 130 g/m2 |  |
|  | Krāsas | CMYK, 4+0 |  |
|  | Maketa izstrāde | 1 gb. |  |
|  | Izpildes laiks (no maketa saskaņošanas brīža) | 4 dienas |  |
| **2.** | **Ielūgums\*** |   |  |
|  | Tirāžas apjoms vienā reizē | 500gb. | 1000gb. |  |
|  | Izgatavošanas tehnoloģija | Ofseta druka |  |
|  | Izmērs | 210 x 297 mm |  |
|  | Papīrs | Kartons AVANTA CARD, 270 g/m2 |  |
|  | Krāsas | CMYK, 4+0 |  |
|  | Maketa izstrāde | 1 gb. |  |
|  | Izpildes laiks (no maketa saskaņošanas brīža) | 5 dienas |  |
| **3.** | **Brošūra** |   |  |
|  | Tirāžas apjoms vienā reizē | 1000gb. |  |
|  | Izgatavošanas tehnoloģija | Ofseta druka |  |
|  | Izmērs | 99x210 mm |  |
|  | Lapu skaits | 6 |  |
|  | Pēcapstrāde | Griešana, locīšana, skavošana (2 skavas) |  |
|  | Papīrs | MAXI SATIN, krītots, 120 g/m2 |  |
|  | Krāsas | CMYK, 4+4 |  |
|  | Maketa izstrāde | 1 gb. |  |
|  | Izpildes laiks (no maketa saskaņošanas brīža) | 8 dienas |  |
| **4.** | **Reklāmas flaieri** |   |  |
|  | Tirāžas apjoms vienā reizē | 1000gb. | 2000gb. |  |
|  | Izgatavošanas tehnoloģija | Ofseta druka |  |
|  | Izmērs | 148x210 mm |  |
|  | Papīrs | MAXI SATIN, krītots, 120 g/m2 |  |
|  | Pēcapstrāde | Griešana |  |
|  | Krāsas | CMYK, 4+4 |  |
|  | Maketa izstrāde | 1 gb. |  |
|  | Izpildes laiks (no maketa saskaņošanas brīža) | 4 dienas |  |
| **5.** | **Bloknoti** |   |  |
|  | Tirāžas apjoms vienā reizē | 500gb. | 1000gb. |  |
|  | Izgatavošanas tehnoloģija | Ofseta druka |  |
|  | Izmērs | 70x100 mm |  |
|  | Lapu skaits |  Blociņa biezums 10mm |  |
|  | Papīrs | Iekšlapas – ofsetpapīrs, 80 g/m2Vāks – kartons AVANTA CARD, 270 g/m2 |  |
|  | Krāsas | CMYK, 4+0 |  |
|  | Maketa izstrāde | 1 gb. |  |
|  | Izpildes laiks (no maketa saskaņošanas brīža) | 10 dienas |  |
| **6.** | **Biļetes\*** |   |  |
|  | Tirāžas apjoms vienā reizē | 500gb. | 1000gb. | 5000 gb. |  | 10000 gb. |
|  | Izgatavošanas tehnoloģija | Ofseta druka |  |
|  | Izmērs | 180 x 60mm |  |
|  | Lapu skaits | 100 |  |
|  | Pēcapstrāde | Griešana, perforācija, numerācija, blokošana pa 100gb., skavošana |  |
|  | Papīrs | Ofsetpapīrs, 80 g/m2 |  |
|  | Krāsas | CMYK, 2+0 |  |
|  | Maketa izstrāde | 1 gb. |  |
|  | Papildus kvalitātes prasība  | Biļešu grāmatiņu muguriņai jābūt stingri salīmētai un saskavotai, lai nekrīt laukā biļešu pasakņi |  |
|  | Izpildes laiks (no maketa saskaņošanas brīža) | 10 dienas |  |

*\*Atsevišķos gadījumos drukai var pasūtīt jau šobrīd Pasūtītāja īpašumā esošus maketus (t.i. plakātu, ielūgumu, biļešu), ko Pasūtītājs lieto ilgtermiņā (piemēram, kino afišu A2 pamatnes plakāti u.c.)*

1. \_\_\_\_\_\_\_\_\_\_\_\_\_\_\_\_\_\_ *(Pretendenta nosaukums)* ***apņemas veikt:***
	1. poligrāfijas izdevuma dizaina izstrādi un maketēšanu pēc Pasūtītāja pieprasījuma, pēc Pasūtītāja iesniegtā materiāla (teksta informācija (MS Word, PDF, MS Excel), logo un attēli) elektroniskā formātā. Apņemas piedāvāt ne mazāk kā 2 (divus) dizaina variantus, kas atbilst Pasūtītāja iepriekš izteiktajām konceptuālajām vadlīnijām iepirkuma līguma izpildes laikā;
	2. atsevišķos gadījumos, kad ir grūtības vienoties par poligrāfijas izdevuma dizaina variantu attālināti, Pasūtītājam ir tiesības pieprasīt Pretendenta klātbūtni Pasūtītāja telpās Rīgas ielā 210A, Jēkabpilī (bez maksas) detalizētam dizaina idejas izklāstam.
	3. krāsu paraugnovilkuma sagatavošanu un saskaņošanu ar Pasūtītāju;
	4. poligrāfijas izdevuma drukāšanu;
	5. poligrāfijas materiāla pēcapstrādi;
	6. sagatavotā poligrāfijas izdevuma elektroniskās versijas (PDF) piegādi Pasūtītājam;
	7. izstrādāt maketu – ne ilgāk kā 3 (trīs) dienu laikā no konkrētā darba pasūtīšanas brīža;
	8. nodrošināt materiālu (produkcijas) piegādi Rīgas ielā 210A, Jēkabpilī bez maksas.
2. \_\_\_\_\_\_\_\_\_\_\_\_\_\_\_\_ *(Pretendenta nosaukums)* ***apliecina, ka:***
	1. tā īpašumā ir tāds tehniskais aprīkojums un programmatūra (instrumenti, ražošanas iekārtas), kas ir pietiekams iepirkuma priekšmeta kvalitatīvai un sekmīgai izpildei.
	2. tam ir nepieciešamās profesionālās, tehniskās un organizatoriskās spējas, kas nepieciešamas Pakalpojumu sniegšanai atbilstoši publiskā iepirkuma izvirzītajām prasībām.

Ar šo apstiprinām un garantējam sniegto ziņu patiesumu un precizitāti, kā arī atbilstību publiskā iepirkuma *„Maketēšanas un poligrāfijas pakalpojumu sniegšanu Jēkabpils pilsētas pašvaldības Kultūras pārvaldei”* (Id.Nr. JPP 2015/10) nolikumam.

|  |  |
| --- | --- |
| *Pretendenta nosaukums:* |  |
| *Pilnvarotās personas vārds, uzvārds, amats:* |  |
| *Pilnvarotās personas paraksts:* |  |

Datums: